CELEX: 22010D0033
Language: ro
Date: 2010-03-12 00:00:00
Title: Decizia nr. 33/2010 a Comitetului mixt al SEE din 12 martie 2010 de modificare a anexei XIII (Transporturile) la Acordul privind SEE

10.6.2010   
            
            
               RO
            
            
               Jurnalul Oficial al Uniunii Europene
            
            
               L 143/28
            
         DECIZIA NR. 33/2010 A COMITETULUI MIXT AL SEE
   din 12 martie 2010
   de modificare a anexei XIII (Transporturile) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XIII la acord a fost modificată prin Decizia nr. 13/2010 a Comitetului mixt al SEE din 29 ianuarie 2010 (1).
            
         
               (2)
            
            
               Regulamentul (CE) nr. 1144/2009 al Comisiei din 26 noiembrie 2009 de modificare a Regulamentului (CE) nr. 474/2006 de stabilire a listei comunitare a transportatorilor aerieni care fac obiectul unei interdicții de exploatare pe teritoriul Comunității (2) trebuie încorporat în acord.
            
         
               (3)
            
            
               Regulamentul (CE) nr. 552/2004 al Parlamentului European și al Consiliului din 10 martie 2004 privind interoperabilitatea rețelei europene de gestionare a traficului aerian (regulament privind interoperabilitatea) (3), care a fost încorporat în acord prin Decizia nr. 67/2006 a Comitetului mixt al SEE din 2 iunie 2006 (4), abrogă Directiva nr. 93/65/CEE a Consiliului (5), Directiva 97/15/CE a Comisiei (6), precum și Regulamentul (CE) nr. 2082/2000 (7) și Regulamentul (CE) nr. 980/2002 (8), care sunt încorporate în acord și, în consecință, trebuie abrogate în conformitate cu acordul,
            
         DECIDE:
   Articolul 1
   Anexa XIII la acord se modifică după cum urmează:
   
               1.
            
            
               Textul de la punctul 66zab [Regulamentul (CE) nr. 474/2006 al Comisiei] se modifică după cum urmează:
               
                           (i)
                        
                        
                           se adaugă următoarea liniuță:
                           
                                       „—
                                    
                                    
                                       
                                          32009 R 1144: Regulamentul (CE) nr. 1144/2009 al Comisiei din 26 noiembrie 2009 (JO L 312, 27.11.2009, p. 16).”;
                                    
                                 
                     
                           (ii)
                        
                        
                           se adaugă următorul text:
                           „În sensul acordului, dispozițiile regulamentului se citesc cu următoarea adaptare:
                           Dispozițiile prevăzute în anexele la regulament se pun în aplicare atâta timp cât sunt în vigoare în Uniunea Europeană.”
                        
                     
         
               2.
            
            
               Textul de la punctul 66c (Directiva 93/65/CEE a Consiliului) se elimină.
            
         Articolul 2
   Textele Regulamentului (CE) nr. 1144/2009 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 13 martie 2010, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (9).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 12 martie 2010.
      
         
            Pentru Comitetul mixt al SEE
         
         
            Președintele
         
         Alan SEATTER
      
   
   
      (1)  JO L 101, 22.4.2010, p. 23.
   
      (2)  JO L 312, 27.11.2009, p. 16.
   
      (3)  JO L 96, 31.3.2004, p. 26.
   
      (4)  JO L 245, 7.9.2006, p. 18.
   
      (5)  JO L 187, 29.7.1993, p. 52.
   
      (6)  JO L 95, 10.4.1997, p. 16.
   
      (7)  JO L 254, 9.10.2000, p. 1.
   
      (8)  JO L 150, 8.6.2002, p. 38.
   
      (9)  Nu au fost semnalate obligații constituționale.